K o m u n i k é

	Vláda Slovenskej republiky na svojom rokovaní dňa 31. mája 2001 prerokovala „Plán národného rozvoja“.

	Úloha vypracovať tento materiál vyplynula z bodu C.4 uznesenia Národnej rady Slovenskej republiky č. 1333 z 5. apríla 2001 k správe o súčasnom stave a plnení úloh Programového vyhlásenia vlády Slovenskej republiky v oblasti politiky zamestnanosti (tlač 856).

	Vzhľadom na to, že vláda Slovenskej republiky v bode B.1 svojho uznesenia č. 415 z 9. mája 2001 k návrhu opatrení na zabezpečenie plnenia úloh z uznesení Národnej rady Slovenskej republiky č. 1333/2001 a 1336/2001 konštatovala, že úloha uvedená v bode C.4 uznesenia Národnej rady Slovenskej republiky č. 1333/2001 je premietnutá v materiáli Národný plán zamestnanosti a vzhľadom na to, že v zmysle bodu B.5 uznesenia vlády Slovenskej republiky k Národnému plánu zamestnanosti minister práce, sociálnych vecí a rodiny SR predloží na rokovanie vlády Slovenskej republiky súhrnnú správu o plnení opatrení Národného plánu zamestnanosti do konca júna t.r., v tomto materiáli je zhodnotený vývoj zamestnanosti a nezamestnanosti, prognóza vývoja počtu ekonomicky aktívneho obyvateľstva a HDP a ich vplyv na vývoj zamestnanosti a nezamestnanosti   v období do roku 2006; spôsob a doterajší postup plnenia opatrení Národného plánu zamestnanosti a stav finančného zabezpečenia realizácie opatrení Národného plánu zamestnanosti v roku 2002.